***Malaysian Idol*** ("Idola Malaysia") ialah siri *Idol* versi Malaysia yang diperkenalkan di UK, sama seperti francaisnya, *Pop Idol* dan *American Idol*. Ini merupakan pertandingan untuk mencari bakat baru di Malaysia, pemenangnya akan menerima perjanjian kontrak dari syarikat rakaman besar, begitu pun ada dikalangan peserta yang tidak memenanginya juga mendapat kontrak rakaman kerana memiliki kepopularan. Seperti rancangan *Idol* yang lain, pemenang ditentukan oleh orang ramai. *Malaysian Idol* mendapat sambutan kerana peminat dari Malaysia tertarik dengan siri *American Idol* yang mana telah diperkenalkan beberapa tahun sebelumnya.

Ia disiarkan di 8TV dan TV3. Beberapa peserta terakhir *Malaysian Idol* telah menjadi selebriti terkenal, kerana mereka mempunyai pengikut setia sendiri yang mengikuti mereka semasa menjadi peserta rancangan itu. Bagaimanapun siri ini hanya bersiaran selama dua musim sebelum digantikan dengan *One in a Million* pada tahun 2006. Keputusan itu dibuat selepas pihak 8TV mengumumkan bahawa siri ini tidak akan diteruskan untuk musim ketiganya.

Gambaran keseluruhan
--------------------

Secara umumnya, *Malaysian Idol* mengikut konsep siri *Idol*. Peserta yang bercita-cita untuk menjadi penyanyi mendaftarkan diri, dan menghadiri uji bakat pada peringkat saringan di hadapan pengadil. Calon akan diterima atau disingkirkan oleh para juri pada pusingan seterusnya. Peringkat seterusnya, peserta Idol akan membuat persembahan secara bersendirian dan berkumpulan, dan akan meneruskan satu lagi pusingan penyingkiran (seperti yang diputuskan oleh pengadil). Fasa seterusnya melibatkan minggu persembahan dihadapan penonton seluruh negara melalui siaran televisyen, dan peserta yang memiliki undian paling sedikit akan dikeluarkan daripada pertandingan (setelah mengira undian yang dihantar oleh penonton melalui SMS dan panggilan telefon setiap minggu). Proses ini akan berterusan sehingga johan *Malaysian Idol* terpilih pada malam *Grand Final*.

### Pengacara

Musim pertama dihoskan oleh Soo Kui Jien dan Sharifah Aleya. Bagaimanapun pada musim kedua, Jien digandingkan dengan Cheryl Samad.

### Pengadil

Tiga pengadil, dua pengadil lelaki dan seorang pengadil perempuan (seperti format untuk pengadil *American Idol*) untuk *Malaysian Idol*. Mereka terdiri daripada:

* Paul Moss - penulis lirik, penerbit, bekas pengurus A&R Positive Tone
* Roslan Aziz - pemuzik, penerbit album, penulis lirik
* Fauziah Latiff - penyanyi, pelakon

Senarai musim
-------------

**Mengikut susunan penyingkiran**

| Musim | Juara | Naib Juara | Finalis lain | Bil. Finalis |
| --- | --- | --- | --- | --- |
| **1** | Jaclyn Victor | Dina Nadzir | \* Vick Teo  \* Andrew Tan  \* Saiful Bakeri  \* Nikki Palikat  \* Zamil Idris  \* Victor Lee  \* Fahmy Zakaria  \* Rydiana Rahim  \* Sufiah Noor  \* Fazly Zainal | 12 |
| **2** | Daniel Lee | Nita Hamzah | \* Farah Asyikin  \* Faizull Herman  \* Ashvin Nair  \* Adam Alli  \* Xerra Hamisah  \* Ejay Wong  \* Azam Yakob  \* Atilia Sarani  \* Trish Priscilla | 11 |
|

Musim 1
-------

Rencana utama: Malaysian Idol (musim 1)

|  |
| --- |
|  |
| **Finalis Malaysian Idol***(dengan tarikh penyingkiran)* |
| **Musim 1** |
| Jaclyn Victor (Jac) | *Juara* |
| Faradina Mohd. Nadzir (Dina) | 10 Oktober |
| Vick Teo | 3 Oktober |
| Andrew Tan | 26 September |
| Mohd Saipul Bakeri | 19 September |
| Nicolette Palikat (Nikki) | 12 September |
| Zamil Idris | 5 September |
| Victor Lee | 29 Ogos |
| Mohd. Fahmy | 22 Ogos |
| Rydiana "Rydee" Abdul Rahim | 22 Ogos |
| Sufiah Mohamed Noor | 15 Ogos |
| Fazli Zainal | 15 Ogos |

Seramai 13,000 rakyat Malaysia mencuba nasib mereka untuk memasuki arena muzik tempatan dengan menghadiri uji bakat di empat lokasi di negara (Pulau Pinang, Kuching, Johor Bahru dan Kuala Lumpur). Daripada bilangan peserta yang besar ini, hanya 33 layak memasuki pertandingan untuk meraih sokongan penonton. Empat minggu pusingan bengkel (termasuk satu pusingan *wildcard*) dilalui mereka sebelum dikurangkan lagi kepada 12 orang di peringkat akhir.

Pada 9 Oktober 2004, Jaclyn Victor dinobatkan sebagai juara *Malaysian Idol* pertama sementara tempat kedua Dina Nadzir di Arena of Stars, Genting Highlands. Lagu kemenangan Malaysian Idol ialah "Gemilang", ciptaan pengarah muzik *Malaysian Idol* iaitu Aubrey Suwito.

Saat paling getir dalam pusingan akhir (atau *Spectaculars*), seperti yang dianggap oleh para penonton, ialah yang mana Jaclyn Victor yang dianggap sebagai yang paling berbakat mengalami igauan nyaris tersingkir sebanyak dua kali sepanjang pertandingan, iaitu sewaktu penyingkiran di minggu kelima dan ketujuh pusingan tersebut. Pada minggu kelima, Nikki Palikat yang juga meraih pujian kerana teknik "bersiul" ketika melaungkan not yang tinggi (ala Mariah Carey) yang mengagumkan, tersingkir daripada pertandingan, melengkapkan isu pertikaian yang melanda rancangan ini bagi tempoh seminggu.

Penyertaan Victor, Saiful dan Andrew dalam pertandingan ini dianggap sebagai yang paling kerap dipertikai oleh sesetengah penonton yang dikatakan amat peka kepada bakat nyanyian, kerana vokal mereka yang lemah atau kaku yang menjadikan persembahan mereka kelihatan tidak bersemangat.

#### Peserta Top 100

Antara nama-nama besar yang diperkenalkan daripada Top 100 *Malaysian Idol* musim pertama ialah Amylea Azizan, Zehra Zambri, Lufya Omar, Along Cham, Riz Zaizizi, Awal Ashaari dan Sharifah Zarina.

1. Foo Chyong In
2. Faradina bt. Mohd Nadzir
3. Farhana bt. Mohamad
4. Natasha Asraf bt. Abd. Razak
5. Khairuddin b. Abas
6. Muhammad Nizamudin b. Ahmad
7. Azlif Suhaizad b. Abdullah
8. Lee Boon Peng
9. Zulham Effendy b. ALi
10. Muhammad Ezureen b. Esa
11. Noor Nadia bt. Russali
12. Amirul Dzarif b. Kerya
13. Noriezuana bt. Syed Shafudin
14. Lutfyah bt. Sheikh Omar
15. Rahayudean b. Rahmat
16. Victor Lee Choon Keat
17. Mohammed Idris bin Mohd Zaizizi
18. Mavick Teo Hui Mau
19. Karen Watts
20. Marziatul Shima bt. Ahmad Tarmizi
21. Hairil Anwar Amirusin
22. Keith Loh Chee Wan
23. Denise Andrea Pragassam
24. Hamsa b Yunus
25. Rachael Shristi Winson
26. Chelsia Ng
27. Khoo Siew Gim
28. Shikin Shuriani bt. Abdul Skukor
29. Ooi Eng Hean
30. Ahmad Shakir bin Abdul Aziz
31. Ahmad Na'im bin Abdul Razak
32. Intan Suraiya bt. Roslan
33. Noor Izwan bin Muhamad
34. Daniel Boone De Silva
35. Terrence Joseph Dass
36. Alan Low Chu Bang
37. Adrienne Wong Hoey Hoey
38. Mohd Fauzi B Abdul Wahad
39. Jumizah bt. Samsudin
40. Nicolette Palikat
41. Rydiana bte Abdul Rahim
42. Harfisza Feszy bt. Ramli
43. Mohd. Saipul b. Bakeri
44. Aifa Ashma bt. Mobil
45. Amylia bt. Mohd Azizan
46. Sylvester Chin Kee Wee
47. Cheah Wen Lin
48. Kameliana bt. Mohd. Yunus
49. Fauziah bt. Abang Hasni
50. Yasir b. Mohamed @ Mohamad
51. Azizan b. Alli
52. Barbar Anak Edward
53. Sufiah bte. Mohamed Noor
54. Mohd. Fahmy b. Zakaria
55. Nooraisha Farizan bte. Abu Bakar
56. Andrew Tan Khin Huat
57. Farizzudin b. Mohamad Taib
58. Fatimah bte. Ismail
59. Puteri Farah Najwa bte. Megat Ahmed Tahwil
60. Sri bte. Ismail
61. Murinieyanty bte. Mustafa
62. Niels Rizal Ridzuan Andersen
63. Jaclyn a/p Joshua Thanaraj Victor
64. Fazdli b. Zainal
65. Ahmad Zamil b. Mohd Idris
66. Zehra bte. Zambri
67. Norhazlinda bte. Husain
68. Zaiyanis bte. Mohamad Zin
69. Putri Noor Nawal bte. Ramlan
70. Emma Shazuin bte. Amiruddin
71. Nur Shareen bte. Mohd Fauzi
72. Nur Farhan bte. Azizan
73. Ilya Qastalanni b. Haulilah
74. Ong Seng-Yew
75. Mohammed Shahril b. Mohd. Saleh Hussien
76. Ahmad Farhan b. Asmawar
77. Tan Sin Sim
78. Lee Kar Wei
79. Norafida bte. Abdullah
80. Debaroti Dasgupta
81. Seow Li Sze
82. Mohd Fazrie b. Mamat
83. Jeanie Lee Ching Ting
84. Haswari b. Ali
85. Samsuddin b. Zairun
86. Ho Pooi Kuan
87. Zulkifli b. Zali
88. Simion Wee Boon Kuan
89. Nik Mohd. Aidil b. Nik Zamri
90. Siti Hajar Aisyah bte. Mohammad Rashid
91. Ray Cheong Xiangyi
92. Zamari b. Zakaria
93. Eric Lim Kien Fei
94. Erna Elliyana bte. Rosli
95. Amee Halizah bte. Abdul Halim
96. Aesar b. Mustafa
97. Vanessa Tan Suet Yi
98. Ahmad Awaluddin b. Ashaari
99. Keeta bte. Brennan
100. Nik Hannag Awanis bte. Supian
101. Intan Zarith Sofia bte. Mohamed Anuar
102. Hafizah bte. Wahid
103. Sharifah Zarina bte. Wan Hasan
104. Wan Muhammad Shahir b. Wan Abd. Wahab
105. Wan Shahlim b. Wan Abd. Wahab
106. Hartini bte. Hapiz

Musim 2
-------

Rencana utama: Malaysian Idol (musim 2)
Kali ini 9,000 orang mencuba nasib, bilangan yang kurang berbanding musim lalu. Daripada mereka 24 orang terpilih untuk muncul di kaca TV untuk meraih undian melalui empat minggu bengkel sebelum dikurangkan kepada 11 orang untuk memasuki peringkat akhir.

|  |
| --- |
|  |
| **Finalis Malaysian Idol***(dengan tarikh penyingkiran)* |
| **Musim 2** |
| Daniel Lee Chee Hun | *Juara* |
| Norhanita Hamzah | [24 September |
| Farah Asyikin Zulkifli | 17 September |
| Faizull Herman Mohamad Yahya | 10 September |
| Ashvin Nair | 3 September |
| Adam Ali | 27 Ogos |
| Tengku Hamisah Zahara Tengku Zaimi (Xerra) | 20 Ogos |
| Wong Shau Fui (Ejay) | 13 Ogos |
| Azam Yaakob | 6 Ogos |
| Atilia Sarani | 30 Julai |
| Tricia Priscilla d'Cruz (Trish) | 30 Julai |
|

Juara *Malaysian Idol* musim kedua ialah Daniel Lee Chee Hun (Daniel) yang mengalahkan Norhanita Hamzah (Nita). Persembahan terakhir diadakan pada 23 September 2005 dan keputusan telah disiarkan pada 24 September 2005 di Arena of Stars Genting Highlands. Lagu pemenang musim kedua ialah "Mimpi", ditulis oleh Pot Amir, salah seorang ahli kumpulan Innuendo.

Kontroversi
-----------

Walaupun berjaya meningkatkan bilangan penonton berbanding musim pertama (mengikut kajian media), musim kedua *Malaysian Idol* menerima pelbagai kritikan mengenai mutu para pesertanya, terutamanya juaranya Daniel Lee Chee Hun yang dikutuk oleh sebilangan orang sebagai tidak berbakat dalam nyanyian dan bergantung kepada paras rupanya yang "comel" untuk meraih undian oleh gadis muda. Bagaimanapun, Daniel dan peminatnya menghadapi cabaran tersebut dengan jualan album yang laris.

Kontroversi yang menyelubungi MI tidak bermula di situ. Antara pertikaian yang terawal ialah penyingkiran Lee Kar Wei, seorang peserta perempuan yang terpuji kerana "nyanyiannya yang sangat bagus", di pusingan saringan sebelum bermulanya pertandingan, menyebabkan sebilangan penonton mempersoal kredibiliti dan profesionalisme para juri.

Di pertandingan meraih undian pula, timbulnya keresahan antara sebahagian penonton setia yang mendapati bukan sahaja para peserta mempersembahkan lagu-lagu secara tidak konsisten, malah penyertaan peserta seperti Faizull dan Daniel kuat tercabar oleh orang awan yang meninggalkan pesanan di laman Internet, tambahan pula terjadinya penyingkiran awal peserta yang dianggap mereka sebagai paling bermutu, seperti Atilia, Trish dan Xerra. 

Yang sebenarnya ramai yang tidak berpuas hati dengan kemenangan Daniel Lee boleh disebabkan undian perkauman. Tambahan pula Malaysian Idol disiarkan di saluran Cina, itu menjadi penyebab adalah mustahil peserta bukan berbangsa Cina yang menang pertandingan ini. Sesiapa yang aktif dengan forummer di krees.com tahu bahawa pada malam penyingkiran Faizul Rock Orang Kampung, undian untuk Faizul tersekat. Ini diberitahu oleh orang dalam belakang tabir Malaysian Idol sendiri yang keluar memberitahu kepada forummer yang lain. Ramai yang tidak puas hati dengan keadaan itu, dan itulah yang menyebabkan Malaysian Idol jatuh standardnya yang tersendiri. Malah admin krees.com juga seperti berat sebelah dengan mengatakan Faizul kononnya diberikan hak untuk tidak menyanyikan lagu English. Ini adalah perbuatan yang tidak profesional. Jika Faizul adalah pilihan rakyat Malaysia untuk jadi pemenang, seharusnya tidak perlu sebarang komplot untuk buat mana-mana peserta tersingkir.

Diskografi
----------

### Album kompilasi

* Malaysian Idol (2004)
* Malaysian Idol 2 (2005)

Lagu kemenangan
---------------

Setiap musim seramai dua orang finalis yang akan mara ke konsert akhir yang dipanggil *Grand Finale* dimana kedua-dua finalis ini akan diberikan sebuah lagu baru. Kemudian kedua-dua finalis akan bergilir-gilir menyanyikan lagu baru tersebut dan lagu baru tersebut bakal menjadi *hak milik* kepada finalis yang bergelar juara. 

| Musim | Juara | Lagu Kemenangan |
| --- | --- | --- |
| 1 | Jaclyn Victor | "Gemilang"  Lagu: Aubrey Suwito  Lirik: Asmin Mudin |
| 2 | Daniel Lee | "Mimpi"  Lagu: Pot Amir  Lirik: Pot Amir |
|

Rujukan
-------

1. ↑  Zul Husni Abdul Hamid (12 Jun 2004). "Idola Malaysia dalam pencarian". Berita Harian. Dicapai pada 5 Mei 2020.
2. ↑
3. ↑  "8TV cari peserta untuk Malaysian Idol". Berita Minggu. 10 Februari 2004. Dicapai pada 5 Mei 2020.
4. ↑  Haswari Ali (28 Ogos 2004). "3 syarat jika mahu bergelar Malaysian Idol". Berita Harian. Dicapai pada 5 Mei 2020.

Pautan luar
-----------

* "Malaysian Idol" - laman rasmi
* "Malaysian Idol Viewer Diarkibkan 2005-09-24 di Wayback Machine" - video persembahan peserta
* "Malaysian Idol Funny Video Diarkibkan 2005-11-18 di Wayback Machine" - laman khas peserta unik

| * l
* b
* s
Siri Idol |
| --- |
| Mengikut Negara | United Kingdom (original) • Armenia • Australia • Belgium • Brazil • Canada • Croatia • Czech Republic • Denmark • Estonia • Finland • France • Georgia • Germany • Greece • Iceland • India • Indonesia • Kazakhstan • Malaysia • Netherlands • New Zealand • Norway • Philippines • Poland • Portugal • Russia • Singapore • Slovakia • South Africa • Sweden • Turkey • United States • Vietnam | Map showing the extent of Idol franchises.Map showing the extent of Idol franchises. |
| Mengikut Kawasan | Super Star (pan-Arab) • Asia • Czech Republic & Slovakia • East Africa • Latin America • Bulgaria & Macedonia • Serbia, Montenegro & Macedonia • West Africa • ***World Idol*** |
| List of winners |